Constance Collier

Constance Collier (født Laura Constance Hardie 22. januar 1878, død 21. mai 1955) var en britiskfødt amerikansk skuespillerinne og skuespillerinstruktør.

 Biografi 
Laura Constance Hardie ble født 22. januar 1878 i Windsor i Berkshire. Bare tre år gammel debuterte hun på teaterscenen da hun spilte alven Erteblomst i En midtsommernattsdrøm. I 1893, da hun var 15 år gammel, ble hun en del av Gaiety Girls, en kjent dansegruppe som var basert på Gaiety Theatre i London. Hun var både høy og vakker og fikk mye oppmerksomhet.

Den 27. desember 1906 hadde Beerbohm Trees ekstravagante nyoppsetning av Antonius og Kleopatra premiere på His Majesty's Theatre, med Tree i rollen som Marcus Antonius og Collier som Kleopatra. Hun ble kritikerrost for innsatsen sin. Tree var kjent for sine realistiske produksjoner og designeren hans, Percy Macquoid, kledde Collier opp i en rekke spektakulære kostymer. Senere uttalte Collier:

«Det blir bare nevnt én gang i teaterstykket at Kleopatra fremstår som gudinnen Isis. Tree utdypet dette til en flott tablå (...) Kleopatra, kledd i sølv, kronet i sølv, bærende på et gyllent septer og symbolet for den hellige gylne kalven i hånden sin, mens hun gikk i prosesjon gjennom gatene i Alexandria. De høylytte folkemassene applauderte Dronningen, både i hat og i overtroisk frykt og glede, mens hun klatret gudsbespottelig opp på den høye tronen på markedsplassen.»
Collier hadde etablert seg som en populær og anerkjent skuespillerinne. I januar 1908 hadde hun sammen med Tree hovedrollen i J. Comyns Carrs nye teaterstykke, Mysteriet Edwin Drood, basert på Charles Dickens' unferdige roman med samme navn, på His Majesty's Theatre. Senere samme år, gjennomførte hun den første av mange turneer i USA. Underveis i den andre, sammen med Tree i 1916, spilte hun inn fire stumfilmer, inkludert en ukreditert opptreden i D. W. Griffiths Intolerance og som lady Macbeth i Trees første, og lite suksessfulle filmversjon av William Shakespeares Macbeth.

I 1905 giftet Collier seg med den irske skuespilleren Julian Boyles, som var kjent under artistnavnet Julian Le'Estrange. De opptrådte sammen i mange år frem til han døde av influensa i New York i 1918.
På begynnelsen av 1920-tallet innledet hun et nært vennskap med Ivor Novello. Hans første teaterstykke, The Rat, var skrevet i samarbeid med henne i 1924. De spilte også i flere teaterstykker sammen, inkludert den britiske versjonen av den amerikanske suksessen The Firebrand, skrevet av Edwin Justus Mayer.

Da Collier ankom Hollywood i 1935, ble hun hyret inn av Luise Rainer for å lære henne bedre skuespilleregenskaper, både på teateret og på film, og forbedre engelsken hennes. Collier spilte også i filmene Før teppet går op (1937), Mitchell Leisens Kitty (1945), Paulines eventyr med Betty Hutton, Alfred Hitchcocks Repet (1948) og Otto Premingers Hypnotisøren (1949). Under innspillingen av Før teppet går op ble hun god venninne med Katharine Hepburn, et vennskap som varte resten av Colliers liv.

Hun ble tildelt American Shakespeare Festival Theatre Award, for sin lange og tro tjeneste som skuespillerinstruktør for skuespillere i Shakespearske roller. Collier var dramalæreren til mange kjente skuespillere, blant annet for Katharine Hepburn mens hun på verdensturne med Shakespeare-teaterstykker på 1950-tallet.

Collier døde 21. mai 1955 i New York. Hepburn «arvet» sekretæren hennes, Phyllis Wilbourn. Hun ble hos Hepburn i 40 år.

 Verk 
 Filmografi 
 År  Tittel  Rolle  Notater 1916  The Tongues of Men  Jane Bartlett   The Code of Marcia Gray  Marcia Gray   Macbeth  Lady Macbeth   Intoleranse  Statist  Ukreditert  1919  The Impossible Woman  Madam Kraska   1920  Bleak House  Lady Dedlock   1922  The Bohemian Girl  Dronning   1935  Tvilens skygge  Tante Melissa Pilson   Anna Karenina  Grevinne Lidia  Ukreditert  Professional Soldier  Lady Augusta   1936  Little Lord Fauntleroy  Lady Constanzia Lorridale   Svermeri  Professor Augusta Wimmer   1937  Med liv og lyst  Hertuginnen av Glenavon   Lille Willie Winkie  Fru Allardyce   Clothes and the Woman  Eugenia   Før teppet går opp  Frøken Luther   En jomfru i nød  Lady Caroline   1939  Zaza  Nathalie  1940  Half a Sinner  Fru Jefferson Breckenridge   Susan and God  Lady Millicent Wigstaff   1945  Kitty  Lady Susan Dowitt   1946  The Dark Corner  Fru Kingsley   Monsieur Beaucaire  Dronningen av Frankrike   1947  Paulines eventyr  Julia Gibbs   An ideal husband  Lady Markby   1948  Repet  Fru Atwater   The Girl from Manhattan  Fru Brooke   1949  Hypnotisøren  Tina Cosgrove  

 Bibliografi 


 Priser og nominasjoner 
 American Shakespeare Festival Theatre Award
 Stjerne på Hollywood Walk of Fame 6231 Hollywood Blvd.

 Referanser 

 Eksterne lenker 



Kategori:Personer fra Windsor
Kategori:Personer fra USA født i England
Kategori:Engelske skuespillere
Kategori:Hollywood Walk of Fame